K ú p n a   z m l u v a 
uzatvorená podľa § 409 a nasl. zákona č. 513/1991 Obchodného  zákonníka v znení neskorších predpisov, zákona č. 138/1991 Z. z. o majetku obcí v znení neskorších predpisov
(ďalej aj len „zmluva“)
	
Článok I.
Zmluvné strany
Kupujúci:
Názov:			Mesto Humenné 
Sídlo:			Kukorelliho 1501/34, 066 28 Humenné
Zastúpený: 		PhDr.Ing. Miloš Meričko, primátor Mesto Humenné
Zodpovedná osoba za
kupujúceho:		Ing Peter Michalenko
e-mail:			peter.michalenko@humenne.sk
IČO:			 00323021
DIČ:			 2021232598
Bankové spojenie:	 Prima banka Slovensko, a.s.
IBAN:                     	 SK54 1100 0000 0026 2555 1979
                       
(ďalej len „kupujúci“)

Predávajúci:		
Názov : 		
Sídlo: 			
Štatutárny zástupca : 	 
IČO: 			 
DIČ: 			
IČ DPH: 		
Bankové spojenie : 	 
IBAN: 		
Spoločnosť je zapísaná
(ďalej len „predávajúci“)
 Kupujúci a predávajúci označovaní spolu aj len ako „zmluvné strany“ a jednotlivo aj len ako „zmluvná strana“. 

Článok II.
Úvodné ustanovenia
1. 
2. 
2.1 Predmet zmluvy bude financovaný z rozpočtu Mesta Humenné.


Článok III.
Predmet zmluvy
1. 
2. 
3. 
1. 
2. 
3. 
3.1 Predmetom tejto zmluvy je záväzok predávajúceho v dohodnutom termíne a mieste dodať a odovzdať kupujúcemu nové motorové vozidlo značky..........a typu..............(ďalej len „predmet kúpy“) podľa technickej špecifikácie uvedenej v prílohe č. 1, ktorá tvorí neoddeliteľnú súčasť tejto zmluvy, ako aj odovzdať kupujúcemu doklady a príslušenstvo, ktoré sú potrebné na prevzatie a užívanie predmetu kúpy. Osobné motorové vozidlo musí byť nové, nejazdené, rok výroby musí byť zhodný s rokom jeho zakúpenia, v prvotriednej kvalite a so zabezpečeným záručným a pozáručným servisom. 
3.2 Kupujúci sa zaväzuje od predávajúceho riadne a včas prevziať dodaný predmet kúpy a zaplatiť kúpnu cenu podľa tejto zmluvy. 
3.3  Predávajúci sa zaväzuje previesť vlastnícke právo k predmetu kúpy na kupujúceho. 

Článok IV.
Cena a platobné podmienky
4.1 Cena za predmet zmluvy je stanovená v súlade s ustanoveniami zákona č. 18/1996 Z. z. o cenách v znení neskorších predpisov. Zmluvné strany sa dohodli, že súčasťou ceny za tovar sú všetky náklady, ktoré predávajúcemu v súvislosti s plnením záväzku vzniknú, vrátane nákladov na dopravu a pod.
4.2 Celková cena za predmet zmluvy je
Cena bez DPH							=	.................,-€
DPH 20%								=	..................,-€
Cena spolu s DPH							=	..................,-€
(slovom: .................)

4.3 Kúpnu cenu uvedenú v bode 4.2 tejto zmluvy uhradí kupujúci na základe faktúry vystavenej predávajúcim. Faktúru vystaví predávajúci až po riadnom odovzdaní predmetu kúpy kupujúcemu na základe odovzdávajúceho protokolu. Faktúra musí obsahovať všetky údaje, ktoré vyžaduje platná právna úprava Slovenskej republiky a EÚ. 
4.4 Faktúra bude splatná do 14 dní odo dňa jej doručenia kupujúcemu. 
4.5 Údaje na faktúre musia byť v súlade s údajmi uvedenými v tejto zmluve. V prípade, že faktúra nebude obsahovať predpísané náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu.

 Článok V.
Miesto a spôsob dodania, dodacia lehota a dodacie podmienky
5.1 [bookmark: _GoBack]Miesto dodania:	.......................
5.2 Termín dodania:	do 15.12.2021
5.3 Pri odovzdaní predmetu kúpy je predávajúci povinný odovzdať kupujúcemu doklady a príslušenstvo, ktoré sa na predmet kúpy vzťahujú a dodací list podpísaný zodpovednou osobou. 
5.4 O prevzatí predmetu kúpy spíšu strany protokol, ktorý bude obsahovať aj súpis prípadných zistených vád, ktoré nebránia v užívaní predmetu kúpy, dohodu o opatreniach na ich odstránenie, prehlásenie predávajúceho, že predmet kúpy odovzdáva a prehlásenie kupujúceho, že predmet kúpy preberá. Tento protokol bude tvoriť prílohu k faktúre. V prípade, ak by predmet kúpy mal vady, ktoré bránia v riadnom užívaní predmetu kúpy, nie je kupujúci povinný prevziať predmet kúpy.
5.5  Vlastnícke právo k predmetu kúpy nadobudne kupujúci už po jeho prevzatí. 
5.6 Nebezpečenstvo škody na predmete kúpy prechádza na kupujúceho okamihom prevzatia predmetu kúpy v zmysle čl. IV. ods. 4 tejto zmluvy..

Článok VI.
Záručná doba a reklamácie
6.1 Predávajúci zodpovedá za to, že predmet kúpy bude mať počas záručnej doby vlastnosti dohodnuté v tejto zmluve. 
6.2  Záručná doba na predmet kúpy je ... roky/rokov alebo ...... najazdených kilometrov a začína plynúť odo dňa riadneho odovzdania predmetu kúpy kupujúcemu. 
6.3 Predávajúci zodpovedá za vady, ktoré má predmet kúpy v čase jeho odovzdania kupujúcemu. Za vady, ktoré sa prejavili po odovzdaní predmetu kúpy zodpovedá predávajúci vtedy, ak boli spôsobené porušením jeho povinností. 
6.4 V prípade, že počas záručnej doby sa zistí vada na predmete kúpy, kupujúci písomne upozorní predávajúceho na tento jav. Zmluvné strany sa dohodli, že počas záručnej doby má kupujúci právo požadovať a predávajúci povinnosť bezplatne odstrániť zistené a reklamované vady. 
6.5 Predávajúci sa zaväzuje začať s odstraňovaním vád predmetu kúpy v čo najkratšom, technicky možnom čase, najneskôr však do 24 hodín od uplatnenia reklamácie kupujúcim. Uplatnením reklamácie sa rozumie doručenie reklamácie predávajúcemu prostredníctvom poštovej prepravy alebo e-mailu na mailovú adresu predávajúceho.
6.6 Predávajúci sa zaväzuje odstrániť reklamované vady do 2 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis. 
6.7 V prípade záujmu kupujúceho sa predávajúci zaväzuje poskytnúť, resp. zabezpečiť na predmet kúpy aj pozáručný servis v rozsahu podľa dohody zmluvných strán.

Článok VII.
Zmluvné pokuty a úrok z omeškania
7 
7.1 V prípade, že predávajúci nedodá predmet kúpy v dohodnutom termíne, kupujúci má právo na zmluvnú pokutu vo výške 0,05 % z ceny predmetu kúpy za každý deň omeškania. 
7.2  V prípade omeškania kupujúceho s úhradou faktúry, predávajúci má právo na úrok z omeškania vo výške 0,05 % z dlžnej sumy za každý deň omeškania.
7.3 V prípade nedodržania lehoty uvedenej v bode 6.5 tejto zmluvy predávajúcim má kupujúci nárok na zmluvnú pokutu vo výške 30,- € za každý deň omeškania. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla. 
7.4 Kupujúci má nárok na zmluvnú pokutu vo výške 30,-€ za každý deň oneskorenia odstránenia vád, tj. ak reklamované vady predávajúci neodstráni v lehote uvedenej v bode 6.6 tejto zmluvy, resp. v inom dohodnutom termíne. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla. 
7.5  Okrem uhradenia úroku z omeškania resp. pokuty a poskytnutia zliav má predávajúci a kupujúci právo žiadať náhradu škody, ktorá mu vznikla a bola spôsobená porušením, resp. zanedbaním povinnosti druhou stranou. 
7.6 Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy a to aj v prípade, ak vzniknutá škoda prevyšuje výšku zmluvnej pokuty. 
7.7 V prípade omeškania kupujúceho s úhradou faktúry má predávajúci právo na úroky z omeškania vo výške ustanovenej § 369 odsek 2 zákona č. 513/1991 Zb. v znení neskorších predpisov 

Článok VIII.
Odstúpenie od zmluvy
8 
8.1 [bookmark: _Hlk18053080]Od tejto zmluvy môže zmluvná strana odstúpiť, ak dôjde k podstatnému porušeniu zmluvných povinností druhou stranou. Odstúpenie od zmluvy musí byť druhej zmluvnej strane oznámené písomne, inak je neplatné. V odstúpení musí byť uvedený dôvod, pre ktorý zmluvná strana od zmluvy odstupuje.
8.2 Odstúpenie je účinné dňom, kedy bolo oznámenie o odstúpení doručené druhej zmluvnej strane.

Článok IX.
Záverečné ustanovenia
9 
7 
8 
9 
9.1 Zmluva môže byť zmenená len písomnými dodatkami v súlade so zákonom o verejnom obstarávaní podpísanými oprávnenými zástupcami zmluvných strán.
9.2 Pokiaľ v zmluve nie je dohodnuté inak, platia pre zmluvný vzťah ňou založený, príslušné ustanovenia Obchodného zákonníka v znení neskorších predpisov.
9.3 Písomnosti týkajúce sa zmluvy sa zasielajú na adresu sídla, alebo inú adresu adresáta, uvedenú v záhlaví tejto zmluvy, resp. na inú adresu, ktorú zmluvná strana následne preukázateľne oznámi druhej zmluvnej strane. Písomnosti sa považujú za doručené tretí pracovný deň po dni odoslania na poštovú prepravu, alebo v deň odoslania e-mailovej správy, a to  v oboch prípadoch aj vtedy, ak sa adresát o písomnosti nedozvedel.
9.4 Zmluva je vyhotovená v štyroch vyhotoveniach, pričom každé vyhotovenie zmluvy zmluvné strany prehlasujú za rovnopis, z ktorých po podpise tri rovnopisy prináležia kupujúcemu a jeden rovnopis predávajúcemu.
9.5 Zmluva nadobúda platnosť dňom podpisu zmluvy oprávnenými zástupcami zmluvných strán a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v znení neskorších predpisov.
9.6 Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám v znení neskorších predpisov.

V Humennom  dňa: .............. 2021			V ......................... dňa: .............. 2021            

  Za kupujúceho:						Za predávajúceho:

...........................................................................			.........................................................
PhDr.Ing. Miloš Meričko           
                          primátor 
                    mesta Humenné





Príloha č. 1 k zmluve Technická špecifikácia vozidla 
Požadovanú prílohu doplní uchádzač.
Motorové vozidlo: ...........................................
Technické parametre:






Výbava a príslušenstvo:







Dátum: 
........................................................................
odtlačok pečiatky, meno a podpis uchádzača

		
		



